# Ainhize Belar

Ainhize Belar Barrutia (Atxondo, Bizkaia, 2006ko urtarrilaren 15a) eskalatzailea da. Espainiako Estatuan, 8c zailtasuneko bide bat eskalatu duen emakumerik gazteena da. 2020an izan zen eta 14 urte zituen.

## Biografia

Aitarengandik datorkio zaletasuna. Eskalatzailea du aita eta asteburuetan beragaz joaten zen Durangoko kiroldegiko rokodromora edo arroketara; Araotzera, Oñatira. Ikastolako eskaladako ikastaroan ere ibili zen. Lagunen eraginez hasi zen. Hasieran dibertitzeko asmoz, baina apurka zaletu egin zen.
Pertsona ordenatutzat dauka bere burua eta entrenamenduak ere zehatz antolatzea gustatzen zaio, ez zaio entrenatzea kostatzen.

## Lorpenak

2020an 14 urte zituela 8c zailtasuneko Gezurren erresuma lortu zuen Gaubean (Araba). Bigarren 8c-a Skin Dead izenekoa ere Gaubean lortu zuen. Hirugarrena, Kulun Gele zailagoa suertatu zitzaion desplomea eta pauso luzeagoak dituelako, baina soilik sei eguneko ekinaldiak behar izan zituen helburua lortzeko. Laugarrena Mistic izan zen 2022an eta bosgarrena L'espiadimonis 2023an, biak Margalefen (Katalunia). 9a bide bat egitea du hurrengo erronka, Etxauriko Kale Borroka sektorean dagoen Begi puntuan, hain zuzen ere.
2021eko Zailtasun Gazte eta Absolutuko Espainiako Eskalada Kopan lehena izan zen.
2022an Espainiako boulder eta soka txapelketak irabazi zituen,18 urtez azpiko mailetan.
Europan ere lehiatu da; 14 urtegaz Belgikan egon zen, eta 15egaz Austrian, Frantzian eta Ingalaterran.
2023ko maiatzean Etxaurin (Nafarroa Garaia) 9a zailtasuna duen 'Begi puntuan' izeneko idea kateatu zuen Belar Sputnik taldean entrenatzen du Belarrek. Sputnik taldean errendimendua hobetzen laguntzen diete entrenatzaileek (Pedro Berguaga eta Ekhiotz Alsasuaga), psikologoak, fisioterapeutak eta nutrizionistak.
2023ko uztailean Araotzeko Korea sektoreko ‘Honky Tonky’ bidea (8c) kateatu berri du. Duela 25 urte, Josune Bereziartuk marra horrekin munduko lehen 8c femeninoa lortu zuen.

## Erreferentziak

* 1 2 «“Datorren astean berriro Margalefera joango gara azkenengo pausoan jausi nintzen 8Ca igotzera” - Atxondo» Anboto.org (Noiz kontsultatua: 2022-12-23).
* ↑ «Ainhize Belar, eskaladako 8C mailako bide bat egitea lortu duen emakumerik gazteena» EITB 2023-11-21 (Noiz kontsultatua: 2024-01-06).
* ↑ Federazioa, Bizkaiko Mendizale. (2021-04-01). Ainhize Belar. (Noiz kontsultatua: 2022-12-23).
* ↑ «Ainhize Belar (14 años), del 8a al 8c en diez meses con ‘Gezurren erresuma’» Desnivel.com 2020-11-05 (Noiz kontsultatua: 2022-12-23).
* ↑ «Ainhize Belar encadena su segundo 8c con ‘Skin dead’ en Valdegovía» Desnivel.com 2021-07-26 (Noiz kontsultatua: 2022-12-23).
* ↑ Ainhize Belar encadena ‘Kulun Gele’, su tercer 8c | WOGÜ. 2022-08-22 (Noiz kontsultatua: 2022-12-23).
* ↑ SL, TAI GABE DIGITALA. (2022-09-01). «Ainhize Belar erabat sendotu da 8c mailan» naiz: (Noiz kontsultatua: 2022-12-23).
* ↑ SL, TAI GABE DIGITALA. (2023-04-14). «Ainhize Belar 8c sendotu eta 9a mailara begira dago» naiz: (Noiz kontsultatua: 2023-04-21).
* ↑ http://www.ziranet.es,+ZiRaNet |. «Euskal Mendizale Federazioa - Federación Vasca de Montaña» emf.eus (Noiz kontsultatua: 2022-12-23).
* ↑ Cáceres, ha sido impresionante -. 2022-11-08 (Noiz kontsultatua: 2022-12-23).
* ↑ Ugartemendia, Unai. «Lehenbizikoz, nazioartean» Berria (Noiz kontsultatua: 2022-12-23).
* ↑ «[BIDEOA: “Euskal Herriko eskalatzailerik onenek bide hori egin dutela jakitea motibazio gehigarri bat izan da” - Atxondo»] Anboto.org (Noiz kontsultatua: 2023-05-28).
* ↑ SL, TAI GABE DIGITALA. (2023-07-28). «Ainhize Belarrek ‘Honky Tonky’ (8c) bide historikoari zukua atera dio» naiz: (Noiz kontsultatua: 2023-08-05).

## Kanpo estekak

* Ainhize Belar: «Ez dut mugarik jartzen», Berria, 2024.09.25
* Ainhize Belar entrenatzen YouTube, 2022
* Biba zuek saioa ETB1: Ainhize Belar, eskaladako 8C mailako bide bat egitea lortu duen emakumerik gazteena 2023.11.21
* Datuak: Q115852388